СПЈ је развијала сарадњу са грађанском опозицијом. На скупштинским изборима 1938. године, кандидати СПЈ су учествовали на листи опозиционог блока, чији је носилац био Влатко Мачек. На основу политике народних фронтова, сарађивали су и са комунистима, у оквиру синдикалног покрета УРС, али у марту 1940, под утиском рата између СССР и Финске, даља сарадња је оцењена немогућом.